Varkališkių miško pušys

Varkališkių miško pušys – Kaišiadorių rajono savivaldybės buvęs saugomas botaninis gamtos paveldo objektasKaišiadorių rajono savivaldybės saugomi paveldo objektai old.kaisiadorys.cssp.eu  Kruonio seniūnijoje, pusiaukelėje tarp Kruonio ir Darsūniškio. Trys išskirtinio amžiaus ir matmenų pušys paskelbtos saugomomis 1995 m. lapkričio 9 d. sprendimu Nr. 73, o į Saugomų teritorijų kadastrą įrašytos 2006 m. rugpjūčio 25 d.Saugomų teritorijų valstybės kadastras 

Šių paprastąjų pušų (Pinus sylvestris L.) augavietė – Kaišiadorių miškų urėdijos Kruonio girininkijos (30 kv., 23 ir 25 skl.) teritorija, Varkališkių miškas, netoli tilto kelyje , kur prateka Lapainia, šalia Lapainios botaninio draustinio.

 Duomenys 

Visos pušys augo greta.Apie Varkališkių miško pušis Kaišiadorių enciklopedijoje

Pirmajai pušiai apie 190 metų. Jos aukštis – 31 m, kamieno skersmuo – 98 cm. Pagal aukštį šis medis yra ketvirtas tarp šalyje saugomų pušų.
Antrosios pušies aukštis – 22 m, kamieno skersmuo – 105 cm. Amžius apie 160 metų.
Trečioji pušis yra antra rajone ir trečia visoje Lietuvoje pagal kamieno storį. Jos aukštis – 26 m, skersmuo – 134 cm. Amžius – per 220 m.

 Pušų likimas 

Buvo išlikusi viena iš pušų, kuri stovėjo nedidelės kirtavietės viduryje, pažymėta informacine lentele (be konkrečių duomenų apie medį). Savo matmenimis artima trečiajai pušiai. Link jos pasukama iš plento ties sodyba, stovinčia apie 0,8 km neprivažiavus tilto per Lapainią. Toliau – pro pakelės kryžių šiaurės kryptimi, pavažiuojant miško keliu apie 0,4 km. Kai kurių šaltinių duomenimis, atsidūrusios privačiame miške, kitos pušys galėjo būti nukirstos. Jų buvusioje augavietėje plyti iškirsta biržė.

Kaišiadorių rajono savivaldybės 2016 m. gegužės 26 d. sprendimu Nr. V17–189 pirmoji ir antroji Varkališkių miško pušys panaikintos kaip saugomi gamtos paveldo objektai.

2023 m. pranešta apie nudžiūvusią trečiąją pušį.Varkališkių miško pušis (nudžiūvo) turizmas.kaisiadorys.lt 2023-09-13 Saugomų teritorijų valstybės kadastro duomenimis, ši pušis (ID 0310505020038, kamieno apimtis 4,05 m, aukštis 30 m) taip pat priskirta prie sunykusių.

 Šaltiniai 

Kategorija:Kaišiadorių rajono paveldas
Kategorija:Buvę Lietuvos gamtos paveldo objektai